**Fundargerð Aðalfundar Skákfélagsins Goðans 31 janúar 2022**

Mættir voru Hermann Aðalsteinsson, Rúnar Ísleifsson, Sigurbjörn Ásmundsson, Tómas Veigar Sigurðarson, Jakob Sævar Sigurðsson, Smári Sigurðsson, Kristján Ingi Smárason og Adrian Benedito. Fundur hófst kl 20:30 gegnum Skype.

**Kosinn fundarstjóri og fundarritari.**   
Hermann kosinn fundarstjóri og tók að sér að rita fundargerð.

**Flutt skýrsla stjórnar.**   
Skýrsla stjórnar hafði verið send til félagsmanna og var samþykkt

**Lagðir fram reikningar félagsins sem ná yfir síðastliðið almanaksár**.   
Ársreikningur fyrir árið 2021 lá fyrir fundinum og hafði einnig verði sendur til félagsmanna til kynningar. Hermann fór yfir helstu tölur úr árseikningi.

**Umræður um störf stjórnar og afgreiðsla reikninga.**   
Ársskýrslan og ársreikningar voru samþykktir.

**Kosning formanns**.   
Hermann Aðalsteinsson var kosinn formaður til eins árs

**Kosning gjaldkera**.   
Rúnar Ísleifsson var kosin gjaldkeri til eins árs.

**Kosning ritara.**   
Sigurbjörn Ásmundsson var kosinn ritari til eins árs.

**Formleg inntaka nýrra félagsmanna**.   
Engin umsókn um inngönguí félagið lág fyrir fundinum.

**Félagsgjöld ákvörðuð.**   
Samþykkt var að taka aftur upp félagsgjöld fyrir félagsmenn sem voru virkir á árinu 2021. Samþykkt að hafa 4000 kr fyrir fullorðna og 2000 kr fyrir 16 ára og yngri.

**Lagabreytingatillögur sem séu löglega boðaðar.**Engar lagabreytingatillögur lágu fyrir fundinum.

**Önnur mál.**

Ákveðið var að halda Héraðsmót HSÞ í skák fyrir árið 2022 laugardagurinn 12 febrúar. Tímamörk verða væntanlega 10+5. Umferðafjöldi mun ráðast af fjölda keppenda.

Íslandsmót Skákfélaga – seinni hluti verður 4-5 mars. Samkvæmt forseta SÍ verður dagskrá mótsins aðeins öðruvísi en venjulega, þar sem teflt verður á laugardegi og sunnudegi. Föstudagsumferðin verður felld niður.

Hermann skýrði frá því að Skákþing Norðlendinga/BRIM mótið fari fram í Framsýnarsalnum 25-27 mars.

Ákveðið var að halda Skákþing Goðans/Meistaramót 2022. 22-24 apríl.

Skákæfingar: Samþykkt var að vera með æfingar á Tornelo öll mánudagskvöld á næstunni, amk. Þangað til annað verði ákveðið.

Hermann skýrði stuttlega frá áætlunum um að skrá Goðann á Almannaheillaskrá hjá Skattinum. Tilgangur þess er að einstaklingar og fyrirtæki geti fengið skattaafslátt ef þau vilja styrkja félagið. Fyrirséð er að félagið þarf að reiða sig meira á styrki heldur en verið hefur og þá þarf einhverja gulrót.

Hermann skýrði einnig frá óformlegri fyrirspurn sem var send til Æskulýðsfulltrúa Norðurþings um hvort eitthvað húsnæði/félagsaðstaða væri á lausu fyrir Goðann. Engin niðurstaða er komin í það. Ekki er þó útilokað að eitthvað finnist á næstunni.

Engar frekari umræður undir liðnum önnur mál voru rædd og fundi því slitið um kl 21:30

Hermann ritaði fundargerð.